<classify> Akizungumza na gazeti hili kwa njia ya simu jana Kerr alisema anafahamu hamu kubwa waliyo nayo mashabiki wa soka kujua matokeo ya mechi hiyo. Tayari kocha wa Mwadui, Julio keshasema mapema wiki hii kwamba timu yake hiyo ya zamani isitarajie mteremko kwake.Najua mechi itakuwa ngumu na watu wanasubiri kujua matokeo yetu, lakini nasema hatuiogopi Mwadui tunaiheshimu kama tunavyoziheshimu timu nyingine, na tupo tayari kucheza nayo na kupata matokeo mazuri, alisema.Alisema timu yake imefanya mazoezi ya kutosha na kuhakikisha inasawazisha makosa madogo madogo yaliyojitokeza katika mechi iliyopita dhidi ya Toto African ya Mwanza ambapo walipata sare ya bao 1-1.Wachezaji wapo vizuri na wana ari naamini nitashinda kwani hata Justice Majabvi ameungana na timu na kufanya mazoezi, alisema Kerr. Majabvi alikuwa nje ya timu kwa takriban wiki mbili kwa madai ya kutoridhishwa na mwenendo wa timu lakini juzi aliomba radhi na kurundi kundini ambapo alikwenda moja kwa moja kujiunga na wenzake Shinyanga.Kurudi kwa Majabvi kunaweza kuisaidia Simba kwani mara kadhaa kocha Kerr amekuwa akilalamika kutaabika kwa kumkosa mchezaji huyo.  <topic>: michezo 